Taapsee Pannu (an haife ta a ranar 1 ga watan Agustan shekarar 1987) jarumar fim ɗin Indiya ce wacce yawancin fina-finanta sun kasance na harsunan Hindi, Telugu da kuma Tamil ne. Ta karɓi kambun Filmfare Awards har sau biyu kuma mujallar Forbes India ' ta sanya ta a jerin fitattun jarumai mata 100 a shekarar 2018. Taapsee Pannu dai an haife ta a ranar 1 ga Agustan shekarar 1987 ne a New Delhi. Ta kasance 'ya ga Dilmohan Singh Pannu da kuma Nirmaljeet. Ita 'yar asalin Punjabi ce. kafin mahaifinta yayi ritaya dillalin gidaje ne yayin da mahaifiyarta kuma ta kasance mai aikin kulawa da gida. Tana da kanwa mai suna Shagun. Ta yi karatunta a makarantar Mata Jai Kaur dake Ashok Vihar sannan ta kammala karatunta na zama Injiniyar Kwamfuta daga Guru Tegh Bahadur Institute of Technology. Bayan kammala karatunta, Pannu ta kama aikin injiniyar software . Daga bisa ni kuma ta zama cikakkiyar 'yar kwalliya bayan da ta aka zabe ta don nuna gwaninta a shirin Get Gorgeous na tashar Channel V , wanda a ƙarshe ya kai ta fadawa harkar wasan kwaikwayo.